**Λεξιλόγιο για τον Ρατσισμό**

**Στερεότυπα**

Η απλοποιημένη, σχηματοποιημένη και πολλές φορές στρεβλή άποψη για κάποιο φαινόμενο. Μπορεί να είναι θετικά ή αρνητικά. Στη δημιουργία τους συντελούν η τάση για κατηγοριοποίηση και οι εμπειρίες μας

**Προκατάληψη**

Είναι η διαμορφωμένη εκ των προτέρων αρνητική γνώμη, κρίση ή στάση, χωρίς να έχει γίνει σε βάθος έρευνα των πραγμάτων. Μια άποψη που έχουμε στο μυαλό μας, χωρίς να σκεφτούμε εάν είναι σωστή ή αυθαίρετα γενικευμένη

Π.χ. Πιστεύω ότι οι Άγγλοι είναι ψυχροί και απόμακροι. Αυτό είναι μια προκατάληψη.

**Διακρίσεις** (**φυλετικές / κοινωνικές / θρησκευτικές διακρίσεις)**

Η διαφοροποίηση των ανθρώπων σε ανώτερους και κατώτερους.

Ο Περιορισμός ή στέρηση των δικαιωμάτων μιας ορισμένης κατηγορίας πολιτών που θεωρούνται κατώτεροι: φυλετικές, π.χ. λευκών εναντίον των μαύρων, κοινωνικές π.χ. σε βάρος των γυναικών /των αναπήρων, ταξικές κ.ά.

**Ρατσισμός**

Είναι ένα σύνθετο φαινόμενο που οικοδομείται τόσο από στερεότυπα όσο και από προκαταλήψεις. Ορίζεται ως η προκατάληψη έναντι μιας φυλετικής, εθνικής, κοινωνικής, θρησκευτικής κ.τ.λ., ομάδας, και εκδηλώνεται με δυσμενή διάκριση, περιθωριοποίηση και κοινωνικό αποκλεισμό αυτής της ομάδας.

**Φυλετικός ρατσισμός**

Διάκριση των λαών με κριτήριο το χρώμα, τη φυλή.

**Θρησκευτικός ρατσισμός**

Διάκριση με κριτήριο τη θρησκεία.

**Κοινωνικός ρατσισμός**

Διάκριση με κριτήριο την κοινωνική θέση κάποιου ή τις αδυναμίες του.

**Σεξισμός**

Ονομάζεται η διάκριση εναντίον ανθρώπων βασισμένη στο φύλο τους ή τον σεξουαλικό τους προσανατολισμό, αλλά μπορεί επίσης να αναφέρεται σε όλες τις διαφοροποιήσεις που βασίζονται στο φύλο ή τον σεξουαλικό προσανατολισμό

**Ισότητα**

Το δικαίωμα της ίσης (χωρίς διακρίσεις) αντιμετώπισης των ανθρώπων-πολιτών από τα θεσμικά όργανα μιας πολιτείας

**Ανισότητα, άνιση μεταχείριση / αντιμετώπιση**

Η έλλειψη / απουσία ισότητας και οι συνέπειες που δημιουργεί

**Διαφορετικότητα**

Το να είμαστε διαφορετικοί ο ένας από τον άλλο

**Πεποιθήσεις**

Απόψεις, σκέψεις, ιδέες

**Μισαλλοδοξία**

Το να μισούμε αυτούς που έχουν διαφορετικές απόψεις και να τις αντιστρατευόμαστε με πάθος.

**Ξενοφοβία**

Το να φοβόμαστε χωρίς λόγο τους ξένους αδιακρίτως.

**Μειονότητα**

Μια ομάδα ανθρώπων με κοινά χαρακτηριστικά (φυλή, γλώσσα, θρησκεία). Αυτά τα χαρακτηριστικά είναι διαφορετικά από τα χαρακτηριστικά της πλειοψηφίας. Πιο απλά, η μειονότητα είναι μια μικρή ομάδα μέσα σε μια μεγαλύτερη ομάδα. Π.χ. η μουσουλμανική μειονότητα

** Ποια λέξη του λεξιλογίου ταιριάζει σε κάθε κενό;**

1) Οι μαθητές της τάξης είναι Έλληνες, Αλβανοί, και Βούλγαροι. Όμως, ο καθηγητής δεν κάνει ................................. ανάμεσα στους μαθητές και τους αγαπά όλους το ίδιο.

2) Οι Μουσουλμάνοι είναι λίγοι στην Γερμανία. Επειδή αποτελούν μια μικρή ομάδα, είναι μια ................................... .

3) Το σωστό είναι να ακούμε και να σεβόμαστε τις απόψεις των άλλων. Έτσι, δεν θα υπάρχει .................................. .

4) Η άποψη ότι όλες οι γυναίκες είναι αδύναμες, είναι μια ...............................

5) Η Μαρία και ο Γιώργος κάνουν την ίδια δουλειά, όμως ο Γιώργος παίρνει μεγαλύτερο μισθό. Γι’ αυτό, η Μαρία έκανε παράπονο για την .............................. . Ζήτησε να υπάρχει ισότητα και να παίρνουν τον ίδιο μισθό.

6) Δυστυχώς, υπάρχει ................................., αφού οι άνθρωποι φοβούνται τους μετανάστες που έρχονται στη χώρα τους, ακόμα και αν δεν τους έχουν δώσει καμία αφορμή.

7) Δεν πρέπει να είμαστε όλοι ίδιοι! Ο καθένας είναι διαφορετικός και μοναδικός! Όλοι έχουμε δικαίωμα στη ................................. !

8) Ο καθένας έχει τη δική του γνώμη και τις δικές του ................................ .

**Επιπρόσθετο λεξιλόγιο**

* εκμετάλλευση
* αδικία
* καταπίεση
* μεροληψία
* καχυποψία
* περιφρόνηση
* υποτίμηση
* αποδιοπομπαίος τράγος
* πολυπολιτισμικός, πολυπολιτισμικότητα
* ανεκτικότητα
* κατανόηση
* αλληλεγγύη
* αλληλοβοήθεια
* ενσωμάτωση / ένταξη
* μετανάστης
* πρόσφυγας
* αυτόχθονας
* απαρτχάιντ

 Να χρησιμοποιήσετε 7 από τις παραπάνω λέξεις σε ισάριθμες προτάσεις που να περιστρέφονται γύρω από το θέμα του ρατσισμού.

**Λύστε το παρακάτω σταυρόλεξο:**

**ΛΕΞΙΛΟΓΙΟ ΓΙΑ ΤΟ ΡΑΤΣΙΣΜΟ**



|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Οριζόντια**  |
| **3.** | η υποτίμηση των γυναικών |
| **6.** | η έλλειψη ισότητας στην αντιμετώπιση των ανθρώπων |
| **7.** | απλοποιημένη, σχηματοποιημένη και πολλές φορές στρεβλή άποψη για κάποιο θέμα |

 |     |

|  |
| --- |
| **Κάθετα**  |
| **1.** | μια διαμορφωμένη εκ των προτέρων αρνητική άποψη |
| **2.** | διαφοροποίηση των ανθρώπων σε ανώτερους και κατώτερους |
| **4.** | Μια μικρή ομάδα ανθρώπων με κοινά χαρακτηριστικά που ζει μέσα σε μια μεγαλύτερη κοινότητα |
| **5.** | Το να φοβόμαστε χωρίς λόγο τους ξένους αδιακρίτως |

 |